2021. gada 25. februārī Noteikumi Nr. 132

Rīgā (prot. Nr. 20 12. §)

**Grozījums Ministru kabineta 2020. gada 2. jūnija noteikumos Nr. 332 "Noteikumi par valsts profesionālās vidējās izglītības standartu un valsts arodizglītības standartu"**

Izdoti saskaņā ar Izglītības likuma

14. panta 19. punktu un

Profesionālās izglītības likuma

23. panta otro daļu

Izdarīt Ministru kabineta 2020. gada 2. jūnija noteikumos Nr. 332 "Noteikumi par valsts profesionālās vidējās izglītības standartu un valsts arodizglītības standartu" (Latvijas Vēstnesis, 2020, 107. nr.) grozījumu un papildināt 26. punktu ar trešo teikumu šādā redakcijā:

"Profesionālās vidējās izglītības un arodizglītības programmu apguvi noslēdz šādi valsts pārbaudījumi:

26.1. profesionālās vidējās izglītības programmu valsts noslēguma pārbaudījumi:

26.1.1. profesionālās kvalifikācijas eksāmens;

26.1.2. izglītības programmās, kuras izglītojamie uzsāk pēc pamatizglītības ieguves:

26.1.2.1. trīs obligātie eksāmeni: centralizētais eksāmens latviešu valodā, centralizētais eksāmens vienā svešvalodā pēc izglītojamā izvēles un centralizētais eksāmens matemātikā;

26.1.2.2. ja izglītojamais vēlas, – viens vai vairāki izvēles eksāmeni, kas atbilst vienam no šādiem nosacījumiem: mācību priekšmetā, kurā eksāmenu organizē Valsts izglītības satura centrs (izņemot šo noteikumu 26.1.2.1. apakšpunktā minētos eksāmenus), vai mācību priekšmetā, kura apjoms izglītības programmā nav mazāks par 105 mācību stundām un kurā eksāmenu organizē pašvaldības izglītības speciālists, izglītības pārvaldes iestāde vai izglītības iestāde;

26.2. arodizglītības programmu valsts noslēguma pārbaudījums ir profesionālās kvalifikācijas eksāmens."

Ministru prezidents A. K. Kariņš

Izglītības un zinātnes ministre I. Šuplinska